

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS 2019 M. BALANDŽIO 26 D. SPRENDIMO NR. TS-102 „DĖL ROKIŠKIO RAJONO SAVIVALDYBĖS VIETINĖS REIKŠMĖS KELIŲ, GATVIŲ IR TAKŲ STATYBOS, REKONSTRUKCIJOS AR REMONTO 2019-2021 M. PRIORITETINIO SĄRAŠO PATVIRTINIMO“ PAKEITIMO**

2020 m. kovo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Rokiškio rajono savivaldybės tarybos 2018 m. lapkričio 30 d. sprendimo Nr. TS-269 „Dėl Kelių priežiūros ir plėtros programos lėšų, skirtų savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimo“ 17 ir 18 punktais, Rokiškio rajono savivaldybės taryba nusprendžia:

Pakeisti Rokiškio rajono savivaldybės vietinės reikšmės kelių, gatvių ir takų statybos, rekonstrukcijos ar remonto 2019–2021 m. prioritetinį sąrašą, patvirtintą Rokiškio rajono savivaldybės tarybos 2019 m. balandžio 26 d. sprendimu Nr. TS-102 „Dėl Rokiškio rajono savivaldybės vietinės reikšmės kelių, gatvių ir takų statybos, rekonstrukcijos ar remonto 2019–2021 m. prioritetinio sąrašo patvirtinimo“ ir jį išdėstyti nauja redakcija (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Augustinas Blažys

PATVIRTINTA

Rokiškio rajono savivaldybės tarybos 2019 m. balandžio 26 d. sprendimu Nr. TS-102

(Rokiškio rajono savivaldybės tarybos 2020 m. kovo 27 d. sprendimo Nr. TS- redakcija)

**ROKIŠKIO RAJONO SAVIVALDYBĖS VIETINĖS REIKŠMĖS KELIŲ, GATVIŲ IR TAKŲ STATYBOS, REKONSTRUKCIJOS AR REMONTO 2019-2021 M. PRIORITETINIS SĄRAŠAS**

|  |  |  |  |  |  |
| --- | --- | --- | --- | --- | --- |
| Eil.Nr. | Kelio (gatvės) pavadinimas | 2019 m. | 2020 m. | 2021 m. | Numatomifinansavimo šaltiniai (Kelių priežiūros ir plėtros programos (KPPP), Europos Sąjungos (ES)) |
| 1. | Pandėlio miesto Sporto gatvė | Rangos darbai |  |  | KPPP |
| 2. | Rokiškio miesto Gedimino gatvė | Rangos darbai |  |  | KPPP |
| 3. | Rokiškio kaimiškosios seniūnijos Skemų kaimo Sniegių gatvė | Rangos darbai |  |  | KPPP |
| 4. | Kriaunų seniūnijos Bradesių kaimo vietinės reikšmės kelias Nr. KRN-94 | Rangos darbai |  |  | KPPP |
| 5. | Rokiškio miesto Skersinė gatvė | Rangos darbai |  |  | KPPP  |
| 6. | Kazliškio seniūnijos Kazliškio kaimo Žalioji gatvė | Rangos darbai |  |  | KPPP |
| 7. | Kazliškio seniūnijos Kazliškio kaimo Sodų gatvė | Rangos darbai |  |  | KPPP |
| 8. | Obelių seniūnijos Audronių I kaimo Žvėrinčiaus gatvė | Rangos darbai  |  |  | KPPP |
| 9. | Obelių seniūnijos Audronių I kaimo J. Vienožinskio gatvė |  |  | Rangos darbai | KPPP (rezervas) |
| 10. | Rokiškio miesto A. Strazdelio gatvės takas | Inžinerinės paslaugos | Rangos darbai |  | KPPP  |
| 11. | Rokiškio kaimiškosios seniūnijos Kavoliškio kaimo Vilties gatvės takas | Inžinerinės paslaugos | Rangos darbai |  | KPPP |
| 12. | Rokiškio miesto Ąžuolų gatvės takas | Inžinerinės paslaugos | Rangos darbai |  | KPPP |
| 13. | Rokiškio miesto Vytauto gatvės takas | Inžinerinės paslaugos ir rangos darbai | Rangos darbai |  | KPPP |
| 14. | Rokiškio kaimiškosios seniūnijos Kavoliškio kaimo Melioratorių gatvė | Inžinerinės paslaugos | Rangos darbai | Rangos darbai | KPPP  |
| 15. | Kamajų seniūnijos Aukštakalnių kaimo Kamajų gatvė | Inžinerinės paslaugos |  | Rangos darbai | KPPP |
| 16. | Kamajų seniūnijos vietinės reikšmės kelias Nr. KM-217 | Inžinerinės paslaugos |  | Rangos darbai | KPPP  |
| 17. | Rokiškio kaimiškosios seniūnijos Parokiškės kaimo Atgimimo gatvė | Inžinerinės paslaugos ir rangos darbai |  |  | KPPP |
| 18. | Pandėlio seniūnijos vietinės reikšmės kelias Nr. PD-172 | Inžinerinės paslaugos |  | Rangos darbai | KPPP |
| 19. | Rokiškio kaimiškosios seniūnijos Žiobiškio kaimo Šilo gatvė | Inžinerinės paslaugos |  | Rangos darbai | KPPP |
| 20. | Juodupės seniūnijos Juodupės miestelio P. Cvirkos gatvė | Inžinerinės paslaugos |  | Rangos darbai | KPPP |
| 21. | Juodupės seniūnijos Juodupės miestelio Palangos gatvė | Inžinerinės paslaugos |  | Rangos darbai | KPPP |
| 22. | Rokiškio miesto Aušros gatvė |  | Inžinerinės paslaugos ir rangos darbai | Rangos darbai | KPPP, ES |
| 23. | Rokiškio kaimiškosios seniūnijos Skemų kaimo Klevų gatvė |  | Inžinerinės paslaugos ir rangos darbai |  | KPPP |
| 24. | Jūžintų seniūnijos Laibgalių kaimo Laibgalių gatvė |  | Rangos darbai | Rangos darbai | KPPP, ES |
| 25. | Rokiškio kaimiškosios seniūnijos vietinės reikšmės kelias Nr. JZ-25 |  | Rangos darbai | Rangos darbai | KPPP, ES |
| 26. | Rokiškio kaimiškosios seniūnijos vietinės reikšmės kelias Nr. RK-82 |  | Rangos darbai | Rangos darbai | KPPP, ES |
| 27. | Rokiškio miesto K. Donelaičio gatvė |  | Inžinerinės paslaugos | Rangos darbai | KPPP |
| 28. | Obelių miesto Dirbtuvių gatvė |  | Inžinerinės paslaugos ir rangos darbai |  | KPPP |
| 29. | Rokiškio kaimiškosios seniūnijos Joniškio kaimo Centro gatvė |  | Inžinerinės paslaugos ir rangos darbai | Rangos darbai | KPPP |
| 30. | Obelių miesto J. Jablonskio gatvės takas |  |  | Inžinerinės paslaugos  | KPPP |
| 31. | Rokiškio miesto Perkūno gatvė |  |  | Inžinerinės paslaugos  | KPPP |
| 32. | Panemunėlio seniūnijos Panemunėlio miestelio Nemunėlio gatvė |  |  | Inžinerinės paslaugos | KPPP |
| 33. | Rokiškio kaimiškosios seniūnijos Kavoliškio kaimo Komaro gatvė |  | Inžinerinės paslaugos ir rangos darbai |  | KPPP |
| 34. | Juodupės seniūnijos Juodupės mietelio Liepų gatvė |  |  | Inžinerinės paslaugos | KPPP |
| 35. | Kamajų seniūnijos Juodonių kaimo Piliakalnio gatvė |  | Inžinerinės paslaugos ir rangos darbai |  | KPPP |
| 36. | Obelių miesto Kamajų gatvė |  |  | Inžinerinės paslaugos | KPPP |
| 37. | Rokiškio miesto Upės Tako gatvė |  | Inžinerinės paslaugos | Rangos darbai | KPPP |
| 38. | Rokiškio kaimiškosios seniūnijos Bajorų kaimo Pušyno gatvė |  | Inžinerinės paslaugos | Rangos darbai | KPPP |
| 39. | Rokiškio miesto Sporto gatvė |  | Inžinerinės paslaugos | Rangos darbai | KPPP |
| 40. | Rokiškio kaimiškosios seniūnijos Bajorų kaimo Liepų gatvė |  |  | Inžinerinės paslaugos | KPPP |
| 41. | Juodupės seniūnijos Juodupės mietelio Skersinė gatvė |  |  | Inžinerinės paslaugos | KPPP |
| 42. | Rokiškio miesto S. Nėries gatvė |  |  | Inžinerinės paslaugos | KPPP |
| 43. | Rokiškio miesto Pagojės gatvė |  | Inžinerinės paslaugos | Rangos darbai | KPPP |
| 44. | Jūžintų seniūnijos Jūžintų miestelio Beržų gatvė |  | Inžinerinės paslaugos | Rangos darbai | KPPP |
| 45. | Jūžintų seniūnijos Jūžintų miestelio Ateities gatvė |  |  | Inžinerinės paslaugos | KPPP |
| 46. | Rokiškio kaimiškosios seniūnijos Degsnių kaimo Degsnių gatvė |  |  | Inžinerinės paslaugos | KPPP |

Rokiškio rajono tarybai

**TEIKIAMO SPRENDIMO PROJEKTO ,, DĖL ROKIŠKIO RAJONO SAVIVALDYBĖS TARYBOS 2019 M. BALANDŽIO 26 D. SPRENDIMO NR. TS-102 „DĖL ROKIŠKIO RAJONO SAVIVALDYBĖS VIETINĖS REIKŠMĖS KELIŲ, GATVIŲ IR TAKŲ STATYBOS, REKONSTRUKCIJOS AR REMONTO 2019-2021 M. PRIORITETINIO SĄRAŠO PATVIRTINIMO“ PAKEITIMO“ AIŠKINAMASIS RAŠTAS**

2020-03-16

Rokiškis

**Parengto sprendimo projekto tikslai ir uždaviniai.** Šiuo sprendimo projektu siūloma pakeisti Rokiškio rajono savivaldybės tarybos 2019 m. balandžio 26 d. sprendimu Nr. TS-102 patvirtintą vietinės reikšmės kelių, gatvių ir takų statybos, rekonstrukcijos ar remonto 2019-2021 m. prioritetinį sąrašą.

 **Šiuo metu esantis teisinis reglamentavimas.** Rokiškio rajono savivaldybės tarybos 2018 m. lapkričio 30 d. sprendimas Nr. TS-269 „Dėl Kelių priežiūros ir plėtros programos lėšų, skirtų savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimo“, Rokiškio rajono savivaldybės 2019 m. balandžio 26 d. sprendimas Nr. TS-102 „Dėl Rokiškio rajono savivaldybės vietinės reikšmės kelių, gatvių ir takų statybos, rekonstravimo ar remonto 2019-2021 m. prioritetinio sąrašo patvirtinimo“.

 **Sprendimo projekto esmė**. Sprendimo projektu siūloma iš dalies pakeisti 2019–2021 m. vietinės reikšmės kelių, gatvių ir takų statybos, rekonstravimo ar remonto prioritetinį sąrašą. Sąrašas siūlomas keisti dėl šių priežasčių:

1. 2020 m. kovo mėn. Rokiškio rajono savivaldybės administracija pasirašė sutartį dėl projekto „Rokiškio miesto Aušros gatvės (nuo sankirtos su J. Gruodžio g. iki sankirtos su Kauno g.) rekonstravimas“ įgyvendinimo, kuris bus finansuojamas ES lėšomis. Projekte numatyta įrengti naują gatvės apšvietimą (42,6 tūkst. eurų), tačiau pagal finansavimo aprašą tokie darbai priskiriami prie netinkamų finansuoti ES lėšomis išlaidų. KPPP lėšomis gatvės apšvietimo darbus finansuoti galima, todėl siekiant sumažinto finansinę naštą savivaldybės biudžetui, siūloma patikslinti prioritetinio sąrašo 22 eilutę ir numatyti Aušros g. apšvietimo darbų finansavimą iš KPPP lėšų.

2. Lietuvos Respublikos Vyriausybės 2020 m. sausio 29 d. nutarime Nr. 74 „Dėl Kelių priežiūros ir plėtros programos finansavimo lėšų naudojimo 2020 metų sąmatos patvirtinimo“ numatytos lėšos savivaldybių vietinės reikšmės keliams su žvyro danga asfaltuoti. Preliminariais Lietuvos automobilių kelių direkcijos prie Susisiekimo ministerijos duomenimis, Rokiškio rajono savivaldybei bus skirta apie 654,0 tūkst. eurų. Savivaldybė norėdama gauti šį finansavimą, privalo prisidėti ne mažiau kaip 30 proc. tinkamų finansuoti išlaidų, kurios būtų skirtos žvyrkeliams asfaltuoti, t. y. šiuo atveju ne mažiau kaip 284,9 tūkst. eurų. Prisidėjimo finansavimo šaltinis gali būti savivaldybės biudžeto lėšos arba KPPP lėšos. Atsižvelgiant į ribotas savivaldybės biudžeto finansavimo galimybes, siūloma prisidėjimą numatyti KPPP lėšomis. Atkreiptinas dėmesys, kad kai buvo sudarinėjamas 2019–2021 m. prioritetinis sąrašas, dar nebuvo paskelbta savivaldybių žvyrkelių asfaltavimo programa, todėl susiklostė situacija, kad šiuo metu galiojančiame sąraše 2020 metais nenumatyti nei vieno žvyrkelio asfaltavimo darbai. Atsižvelgiant į tai, siūloma prioritetiniame sąraše esančius objektus sukeisti vietomis taip, kad kiekvienais metais būtų numatoma dalies objektų su žvyro danga asfaltavimas. Nekeičiant eiliškumo 2020 metais būtų numatoma asfaltuoti Skemų kaimo Klevų gatvę (Eil. Nr. 23), Obelių miesto Dirbtuvių gatvę (Eil. Nr. 28), Kavoliškio kaimo Komaro gatvę (Eil. Nr. 33), Juodonių kaimo Piliakalnio gatvę (Eil. Nr. 35). Įvertinus reikiamą savivaldybės finansinį prisidėjimą ir 2020 metams skirtą KPPP finansavimą, kai kurių objektų rangos darbai perkeliami į ateinančius metus. Atsižvelgiant į techninių projektų parengimo svarbą susisiekimo infrastruktūros gerinimo srityje ir įvertinus žvyrkelių asfaltavimo finansavimo galimybes 2021 metais, siūloma numatyti, kad 2020 metais būtų rengiami šių gatvių asfaltavimo projektai: Rokiškio miesto Upės Tako gatvės (Eil. Nr. 37), Bajorų kaimo Pušyno gatvės (Eil. Nr. 38), Rokiškio miesto Sporto gatvės (Eil. Nr. 39), Rokiškio miesto Pagojės gatvės (Eil. Nr. 43), Jūžintų miestelio Beržų gatvės (Eil. Nr. 44).

 **Galimos pasekmės, priėmus siūlomą tarybos sprendimo projektą**:

 **teigiamos** – pagerės kelių ir gatvių būklė, padidės eismo saugumas;

 **neigiamos** – nėra.

**Kokia sprendimo nauda Rokiškio rajono gyventojams.** Sutrumpės kelionės laikas, sumažės transporto priemonių eksploatacinės išlaidos ir oro tarša, padidės saugumas keliuose.

 **Finansavimo šaltiniai ir lėšų poreikis**. Kelių priežiūros ir plėtros programa.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vyriausiasis specialistas Augustinas Blažys